Derrick Rose

Derrick Martell Rose (s. 4. lokakuuta 1988 Chicago) on yhdysvaltalainen koripalloilija, joka pelaa pelintekijänä NBA-joukkueessa Memphis Grizzlies.

 Ura 
Rose syntyi Chicagossa pahamaineiseen kaupunginosaan. Hänen koripallotaitonsa huomasivat hänen kolme isoveljeään, jotka halusivat kehittää Rosea entistä paremmaksi. Isoveljet myös suojelivat veljeään niin sanotuilta katuagenteilta.

Ennen siirtymistään NBA:han Rose pelasi Memphisin yliopiston joukkueessa. Hän oli NBA:n varaustilaisuuden vuonna 2008 ensimmäinen varaus ja siirtyi pelaamaan Chicago Bulls-joukkueeseen. 

Rose pelasi tulokaskautensa NBA:ssa kaudella 2008–2009 tehden 16,8 pistettä, napaten 3,9 levypalloa ja antaen 6,3 syöttöä ottelua kohden. Kauden aikana hän esiintyi mm. tulokkaiden tähdistöottelussa ja Skills Challengessa voittaen koko kilpailun. Rose valittiin NBA:n vuoden tulokkaaksi, mikä teki hänestä ensimmäisen Bulls-pelaajan Michael Jordanin ja Elton Brandin jälkeen, joka on onnistunut tekemään näin.

Vuonna 2010 Rose oli mukana edustamassa voitokasta Yhdysvaltojen koripallomaajoukkuetta lajin maailmanmestaruuskilpailuissa. Kaudella 2009–2010 hänet valittiin myös pelaamaan NBA:n All-Star-joukkueeseen ensimmäisenä Bulls-pelaajana Jordanin jälkeen.

Kaudella 2010–2011 Bulls nousi kolmatta kertaa peräkkäin pudotuspeleihin. Rose valittiin runkosarjan arvokkaimmaksi pelaajaksi ensimmäisenä Bulls-pelaajana Michael Jordanin jälkeen. Samalla hänestä tuli kaikkien aikojen nuorin palkinnon voittanut pelaaja.

Kausi 2012–2013 jäi Roselta kokonaan väliin polvivamman vuoksi. Hän palasi kuitenkin harjoituksiin tammikuussa 2013 ja sai myöhemmin maaliskuussa 2013 lääkäriltä luvan pelata.Source: Derrick Rose cleared to play ESPN 9.3.2013 Viitattu 28.6.2014 

Rose kärsi loukkaantumisesta myös kaudella 2013–2014. Hän palasi takaisin kentille 5. lokakuuta 2013 harjoitusottelussa Indiana Pacersia vastaan. Varsinaisella kaudella hän ehti pelata vain kymmenen ottelua, kunnes loukkasi toisen polvensa ottelussa Portland Trail Blazersia vastaan ja joutui jättämään koko kauden väliin.Bulls facing changes with Rose out for season  chicagotribune.com 25.11.2013 Viitattu 28.6.2014  Rose valittiin Yhdysvaltain joukkueeseen Espanjan MM-kilpailuihin 2014, missä maa uusi mestaruutensa.

Myös kaudella 2014–2015 Rose kärsi polvivammasta.

Syyskuussa 2015 Bullsin ensimmäisissä harjoituksissa Rose sai iskun kyynärpäästä ja mursi vasemman silmäkuoppansa, mikä vaati leikkaushoitoa.http://yle.fi/urheilu/nba-takamies_rosen_karmea_epaonni_jatkuu__nyt_murtui_silmakuoppa/8342424?origin=rss

Kesäkuussa 2016 Rose siirtyi New York Knicksiinhttp://espn.go.com/nba/story/_/id/16427840/new-york-knicks-acquire-derrick-rose-chicago-bulls, jossa hän pelasi kaudella kaudella 2016–2017. Hän pelasi 64 ottelua, ollen kaikissa avauskokoonpanossa. Rose teki keskimäärin 18 pistettä otteluakohden ja heitti 47,1 prosentin tarkkuudella, keräten myös 3,8 levypalloa ja 4,4 syöttöä ottelua kohden. Rose heitti kauden aikana 87,4 prosentin tarkkuudella vapaaheittoja, millä hän oli kauden 16. paras vapaaheitoissa. 2. huhtikuuta 2017 Rose joutui jättämään kauden lopussa viisi viimeistä ottelua väliin polvivamman vuoksi.Report: Knicks G Derrick Rose tears meniscus in left knee, will miss rest of the season nba.nbcsports.com 2.4.2017 Viitattu 27.7.2017 

Heinäkuussa 2017 Rose siirtyi Cleveland Cavaliersiin.Cavaliers Sign Derrick Rose nba.com 25.7.2017 Viitattu 27.7.2017 

Maaliskuussa 2018 Rose teki loppukauden mittaisen sopimuksen Minnesota Timberwolvesin kanssa. Hän jatkoi seurassa myös kaudella 2018–2019.

Heinäkuussa 2019 Rose siirtyi Detroit Pistonsiin. Sen jälkeen hän myös palasi hetkeksi New York Knicksin riveihin ja sieltä edelleen Memphis Grizzliesiin.

 Lähteet 
 NBA.com 

 Viitteet 

 Aiheesta muualla 

 NBA:n pelaajaprofiili 
 DraftExpress  

Luokka:Yhdysvaltalaiset koripalloilijat
Luokka:Vuonna 1988 syntyneet
Luokka:Elävät henkilöt